ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሱዳን፡ ዋጋ ነዳዲን ባኒን ዘንቀሎ ህዝባዊ ተቓውሞታት 20 ታሕሳስ 2018 ምንጪ ስእሊ, AFP መግለጺ ስእሊ, ናህሪ ዋጋታት ነዳዲን ባኒን ዘንቀሎ ህዝባዊ ናዕቢ ኣብ ዝተፈላለያ ከታማታት ሱዳን ካብ ትማሊ ጀሚሩ ዋጋ ባኒን ነዳዲን ዝመንቀሊኡ ሰፊሕ ናይ ተቓውሞ ሰላማዊ ሰልፍታት ይካየድ ኣሎ። ኣብ ከተማ ኣል-ገዳርፍ ብሓሙስ ምስ ፓሊስ ኣብ ዝተኻየደ ጎንፂ፡ ሓደ ተምሃራይ ዩኒቨርሲቲ ከም ዝተቐትለን፡ ሓያሎ ካልኦት ከም ዝቐሰሉን ጸብጻባት ካብታ ከተማ ሓቢሮም። መንግስቲ ሱዳን ንቀረብ ነዳዲን ባኒን ክገብሮ ዝጸንሐ ድጎማ ከቋርጾ ምዃኑ፡ ድሕሪ ምስምዑ ኣብታ ሃገር ቁጠዐ ፈጢሩ'ሎ። እቲ ብረቡዕ ኣብ ሰሜናዊ ክፋል እታ ሃገር ዝጀመረ ተቓውሞ፡ ናብ ሓያሎ ካልኦት ከተማታት እንተኮይ ርእሰከተማ ካርቱም ተላቢዑ ከም ዘሎ ተፈሊጡ። ብወሰኽ ዋጋ ባኒ ዝተላዕለ ሰላማዊ ሰልፊ ሱዳን ይቕጽል ኣሎ ባይቶ ሱዳን፡ ሕገ መንግስቲ እታ ሃገር ንክመሓየሽ ፈቒዱ ፕረሲደንት ዑመር ኣልበሽር ካቢንኡ ኣፍሪሱ ሱዳን እሱራት ፖለቲካ ፈቲሓ ሰልፈኛታት፡ እቲ ብፕረዚደንት ዑማር ኣልበሽር ዝምራሕ ኣብ ስልጣን ዘሎ መንግስቲ ክቕየር ዝጽውዑ ጭርሖታት ከቃልሑ ከም ዝተሰምዑ'ውን ጸብጻባት ሓቢሮም። ኣብ ከተማታት ገዳርፍን ዶንጎላን ዝነበረ ቀንዲ ቤት ጽሕፈታት ገዛኢ ሰልፊ ሃገራዊ ጉባኤ ብሓዊ ከም ዝተቓጸለን፡ እቲ ኩነታት ካብ ቁጽጽር ወጻኢ ይኸውን ከም ዘሎን፡ ኣባል ሃገራዊ ባይቶ ሱዳን ሙባረክ ኣልኑር ንጋዜጠኛታት ገሊጹ። "ኣብ ገዳርፍ ዘሎ ኩነታት ኣብ ሓደገኛ ደረጃ በጺሑ'ሎ። እቶም ተቓውምኦም ዘስምዑ ዘለዉ ሰልፈኛታት ኣብ ንብረት ምቅጻልን ምዝማትን ኣትዮም ኣለዉ። ኣብዚ እዋን'ዚ ካብ ቁጽጽር ወጻኢ'ዩ ኮይኑ ዘሎ" ክብል ተዛሪቡ። መንግስቲ ነቲ እናተላበዐ ዝኸይድ ዘሎ ናዕቢ ንምህዳእ ፓሊስን ሲቪል ዝተኸድኑ ስውራት ኣባላት ጸጥታ ኣዋፊሩ'ሎ። ተቓዋሚ ሰልፊ ሱዳን ቸንጅ ናው (ለውጢ ሱዳን ሕጂ) ሰልፈኛታት ኣብ ጎደናታት ወጺኦም ድምጾም እናስምዑ ዘርእይ ቪድዮ ኣብ ትዊተር ዘርጊሑ'ሎ። ገለ ካብቶም ሰልፈኛታት ክጥቀምሎም ዝተሰምዑ ጭርሖታት "ሰራዊት ምሳና'ዩ ጸገም የለን" ዝብሉ ይርከብዎም። ኣብዚ ቀረባ እዋን ንፕረዚደንት ዑመር ኣልበሽር ንሳልሳይ ግዜ ኣብ ምርጫ ከወዳደር ዘኽእሎ ቅዋማዊ ለውጢ ክግበር ባይቶ እታ ሃገር ከም ዘጽደቐ ይዝከር። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
